દર વખતે ઈદ ઉપર બૉક્સ ઑફિસે ખાનનો જ રાજ હોય છે. તેથી આ વખતે ઈદ પ્રસંગે કરોડોનો દાવ ખેલ્યો છે કિંગ ખાને, નહિં કે દબંગ સલમાન ખાને. ગોલમાલ જેવી મસ્ત ફિલ્મ બનાવનાર રોહિત શેટ્ટીની આ રજુઆત અંગે ઘણું બધું કહેવાઈ રહ્યું છે. ફિલ્મમાં તમામ મસાલા હાજર છે કે જે ફિલ્મને હિટ કરાવી શકે છે. ફિલ્મ ચેન્નઈની આબોહવા તથા દક્ષિણ ભારતના સુંદર લોકેશન ઉપર ફિલ્માવાઈ છે. ફિલ્મના ગીતોમાં આ લોકેશનની ઝલક જોઈ શકાય છે, તો શાહરુખ ખાનની એક્શન તેમજ કૉમેડી ચેન્નઈ એક્સપ્રેસ ફિલ્મની યૂએસપી છે. દીપિકા પાદુકોણે શાહરુખના નાયિકા છે.